Document ID: 31987R0168

Padomes Regula (EEK) Nr. 168/87
(1987. gada 19. janvāris),
ar kuru groza Regulu (EEK) Nr. 2261/84, ar ko paredz vispārīgus noteikumus attiecībā uz atbalsta piešķiršanu par olīveļļas ražošanu un atbalstu olīveļļas ražotāju organizācijām
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1454/86 [2], un jo īpaši tās 5. panta 4. punktu,
ņemot vērā Komisijas priekšlikumu,
tā kā 13. pantā Regulā (EEK) Nr. 2261/84 [3], kurā jaunākie grozījumi izdarīti ar Regulu (EEK) Nr. 3788/85 [4], ir paredzēta iespēja piešķirt pagaidu apstiprinājumu olīveļļas spiestuvēm, attiecībā uz kurām 1984./1985. un 1985./1986. tirdzniecības gadā iesniegts apstiprinājuma pieteikums; tā kā pieredze rāda, ka vajadzīgās pārbaudes attiecīgajām dalībvalstīm nav iespējams veikt noteiktajā termiņā; tā kā tāpēc šie termiņi ir jāpagarina;
tā kā pirms galīgā apstiprinājuma piešķiršanas kādai spiestuvei dalībvalstīm ir jāveic noteiktas pārbaudes; tā kā ir jāparedz iespēja tūlīt pēc pieteikuma iesniegšanas piešķirt pagaidu apstiprinājumu uz ierobežotu laiku, lai olīveļļas spiestuve varētu sākt darboties,
IR PIEŅĒMUSI ŠO REGULU.
1. pants
Regulas (EEK) Nr. 2261/84 13. panta 3. punkta pirmo daļu aizstāj ar šādu daļu:
"Pagaidu apstiprinājumu var piešķirt jebkurai olīveļļas spiestuvei, kas sāk darbību saskaņā ar ražošanas atbalsta shēmu, uz ko attiecas šī regula. Apstiprinājumu piešķir tūlīt pēc tam, kad, ievērojot 1. punktā minētos nosacījumus, ir iesniegts apstiprinājuma pieteikums. Pagaidu apstiprinājums nedrīkst būt spēkā pēc tā tirdzniecības gada beigām, kurā šis apstiprinājums ticis piešķirts. Tomēr tāda pagaidu apstiprinājuma spēkā esamības laiks, kas piešķirts 1984./1985., 1985./1986. un 1986./1987. tirdzniecības gadā, beidzas 1986./1987. tirdzniecības gada beigās."
2. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
To piemēro no 1986. gada 1. novembra.
Šī regula uzliek saistības kopumā un ir tieši piemērojama visās dalībvalstīs.
Briselē, 1987. gada 19. janvārī

Labels: 17
19
5
6